Hoërskool Volksrust se leiers oorleef op Leierskamp | AWSUM School News
Home›Regional News›Mpumalanga›Highveld›Hoërskool Volksrust se leiers oorleef op Leierskamp
Hoërskool Volksrust se leiers oorleef op Leierskamp
Volkies se leiers "Survive" op Leierskamp
Daar word jaarliks 'n VLR & UK kamp gehou by Kwasinungu. Hierdie jaar se kamp het plaasgevind vanaf 5 – 8 September. Die tema was Survivor.
Die leerlinge het in graadverband aan verskillende uitdagings deelgeneem en na baie goeie spanwerk, entoesiame en deursettingsvermoë het die UK van 2019/2020 as wenners uit die stryd getree.
Saterdag aand is daar konsert gehou waar daar in goeie gees met die onderwysers gespot is. Die Sosiale raad was in die kol met hul voorstellings en aanhalings. Na baie gelag is hulle as wenners aangewys.
Die Graad 8 & 9 VLR het met baie entoesiasme en aansporing van die seniors, gewys dat hulle ware Volkies is.
Hierdie kamp is 'n geleentheid vir personeel en leiers om mekaar beter te leer ken en op informele wyse beplanning vir 2020 te doen.
Baie dankie aan Me Ernst, Houy , Uys en Mnr Rothman wat elkeen verantwoordelik was vir 'n graad en deelgeneem het aan al die uitdagings.
Die kamp is Sondag op 'n gepaste wyse afgesluit deur 'n boodskap van Suané Erwee. Baie dankie aan die personeel van Kwasinungu wat weer eens uit hul pad gegaan het om dit 'n kamp te maak wat almal sal onthou.
Dankie aan elke VLR en UK lid vir jul pragtige gesindheid en goeie maniere tydens die kamp. Dit is 'n voorreg om met leerlinge soos julle te werk.